Ένα ακόμη τραγικό περιστατικό συνέβη στη Μόρια της Λέσβου, όταν 78χρονος αγρότης πυροβόλησε με κυνηγετικό όπλο 16χρονο Σύρο πρόσφυγα. Ο ανήλικος νοσηλεύεται στο νοσοκομείο Μυτιλήνης τραυματισμένος στο κεφάλι και στα πόδια, έχοντας ευτυχώς διαφύγει τον κίνδυνο. Σύμφωνα με πληροφορίες του ΑΠΕ-ΜΠΕ, το περιστατικό συνέβη περίπου στις 6 το απόγευμα, μέσα σε κτήμα βόρεια του Κέντρου Υποδοχής και Ταυτοποίησης στη Μόρια, παρουσία των γονιών του 16χρονου και του αδελφού του.

Ο άνδρας έχει καταδικαστεί στο παρελθόν σε πολυετή κάθειρξη για τον φόνο της γυναίκας του, ποινή την οποία και εξέτισε. Διαμένει σε σπίτι μέσα σε κτήμα πολύ κοντά στον καταυλισμό προσφύγων της Μόριας και φέρεται να έχει χρησιμοποιήσει πολλές φορές στο παρελθόν το όπλο του για να απομακρύνει από την ιδιοκτησία του πρόσφυγες και μετανάστες. Σύμφωνα με την Αστυνομία, o 78χρονος έχει συλληφθεί και θα μεταφερθεί στην Εισαγγελία.

H Βιομηχανία της Κυβερνοασφάλειας και τα Νέα Ελληνικά Ταλέντα

Παρακολουθήστε όλα τα βίντεo του VICE, μέσω της νέας σελίδας VICE Video Greece στο Facebook

Να σημειωθεί ότι η κατάσταση στον καταυλισμό της Μόριας είναι οριακή με επεισόδια να συμβαίνουν ανάμεσα σε μετανάστες προχθές το βράδυ με αποτέλεσμα να γίνουν 19 συλλήψεις, σύμφωνα με την Αστυνομία. Η οικογένεια του 16χρονου είχε φτάσει στη Λέσβο την Κυριακή και έχει καταθέσει αίτηση για άσυλο.

Για τα καλύτερα θέματα του VICE Greece, γραφτείτε στο εβδομαδιαίο Newsletter μας.

Περισσότερα από το VICE